Diari Oficial de la Generalitat Valenciana


Sumari del DOGV 5808, del 17-07-2008 (2008/7794)

Informació pública del Conveni Urbanístic entre l'Ajuntament de la Vila Joiosa i Francisco Canicio Cano i Teresa Llinares Doménech.
-----------------------------------------------------------------------------------------------------------------------------------

### Dades del document

Número de DOGV
:   5808

Data del DOGV
:   17-07-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/7794


Data del document
:   17-05-2008

Organisme emissor
:   Ajuntament de la Vila Joiosa

Tipus de document
:   Informació Pública

Descriptors 

:   * Vila Joiosa, la
    * pla d'urbanisme
    * administració local

Informació pública del Conveni Urbanístic entre l'Ajuntament de la Vila Joiosa i Francisco Canicio Cano i Teresa Llinares Doménech. [2008/7794]  
Per mitjà de la present es fa públic que l'alcalde Gaspar Lloret Valenzuela, en data 20 de maig de 2008, ha dictat la Resolució 1869, la part dispositiva de la qual, literalment, diu així:   
 «... Per tot això, resolc:  
Primer  
Sotmetre a informació pública el Projecte de Conveni Urbanístic entre l'Ajuntament de la Vila Joiosa i Francisco Canicio Cano i Teresa Llinares Doménech, que es transcriu a continuació, juntament amb l'annex I adjunt, que formen part del conveni:  
"... La Vila Joiosa, ... d ... 2008  
Reunits  
D'una part, Gaspar Lloret Valenzuela, alcalde president de l'Ajuntament de la Vila Joiosa, que actua en representació d'este Ajuntament i assistit de Vicent Ferrer Mas, secretari de la corporació municipal.  
I d'una altra, Francisco Canicio Cano, major d'edat, veí de la Vila Joiosa, amb el document nacional d'identitat número 38594479I, i Teresa Llinares Doménech, major d'edat, veïna de la Vila Joiosa, amb el document nacional d'identitat número 92987372D, amb domicili a l'efecte de notificació a la partida del Paradís, número 24, de la Vila Joiosa.  
Tots els intervinents es reconeixen capacitat i representació suficient per a obligar-se i,  
Exposen  
I. Que Francisco Canicio Cano i Teresa Llinares Doménech són propietaris de la finca següent:  
Descripció: rústica. Sort de terra al terme de la Vila Joiosa, província d'Alacant, partida del Paradís, finca titulada Villa Madrid, que radica, segons el títol, a la partida dels Plans. Té una mida de 5.566 metres quadrats de terra de regadiu eventual dels Plans, i confronta: nord o esquena amb terres dels hereus de Gaspar Martínez Mingot i la porció de finca segregada; llevant o esquerra, la indicada porció de finca segregada; migdia o davant, terres d'Ángela Martí Viñes; i ponent o dreta, les de Jaime Llorca Mayor. Esta finca, a més de l'aigua expressada, en gaudix de nou quarts d'hora, i sobre la part de la seua superfície hi ha una casa de planta baixa i principal amb golfa que té una mida aproxima de 120 metres quadrats, i té un front de dotze metres i un fons de deu metres, més unes altres edificacions accessòries.  
Inscripció: inscrita al Registre de la Propietat de la Vila Joiosa, al tom 699, llibre 259, foli 223, finca número 4318.  
 Càrregues: sense càrregues.  
Referència cadastral: polígon 13, parcel·la 74.  
II. Que la finca descrita més amunt es troba inclosa a l'àmbit del sector de sòl urbanitzable PP-24 de la Vila Joiosa, i part d'esta finca té la qualificació de viari estructural, la qual cosa implica que, darrere de la gestió urbanística del sector, el terreny haurà de passar a integrar el domini públic municipal, i una resta de finca quedarà com a terreny inserit en zona edificable lucrativa.   
III. Que, no obstant això, l'Ajuntament ha avançat la gestió d'este viari estructural a través de la seua inclusió dins de la unitat d'execució del sector PP-23, Gasparot, i els terrenys es gestionaran a través del corresponent projecte de reparcel·lació de l'esmentat sector. S'hi adjunta un plànol del Projecte de Reparcel·lació del Sector PP-23.  
IV. Que, prèviament al Projecte de Reparcel·lació del Sector PP-23, l'interessat va oferir la cessió d'estos terrenys a l'Ajuntament amb reserva de l'aprofitament corresponent a materialitzar al sector PP-24 amb la finalitat d'acumular tot l'aprofitament en un mateix àmbit d'actuació. Esta sol·licitud no la va resoldre l'Ajuntament, i els terrenys es van incloure finalment a l'àrea reparcel·lable del sector PP-23.  
V. Que, segons este projecte de reparcel·lació, li correspon una indemnització substitutòria pel fet de no aconseguir el terreny qualificat com viari estructural la parcel·la mínima al sector PP-23, concretada en 72.022,65 euros. Esta indemnització l'ha rebuda l'interessat de l'agent urbanitzador del sector, Inmovila, SL; indemnització que posteriorment haurà de ser recaptada a l'Ajuntament de la Vila Joiosa segons fixa el compte de liquidació provisional del projecte ja que se li hi atribuïx l'aprofitament urbanístic com a resultat dels terrenys situats al viari estructural esmentat.  
 VI. Atés que l'Ajuntament de la Vila Joiosa té interés que estos propietaris puguen acumular el màxim aprofitament possible en un sol sector, i en concret a sumar als aprofitaments que derivaran de la finca registral 4.318, a l'efecte d'evitar proindivisos i fins i tot de nou indemnitzacions substitutòries, ambdues parts intervinents han aconseguit un acord en este sentit, que formalitzen mitjançant el present Conveni Urbanístic i amb sotmetiment a les següents  
Clàusules  
 Primera   
1. L'Ajuntament de la Vila Joiosa garantix en el futur Projecte de Reparcel·lació del Sector PP-24, Paradís Nord, a Francisco Canicio Cano i a Teresa Llinares Doménech, com a titulars de la finca registral número 4.318, la materialització de 400,13 metres quadrats de sostre que es correspon amb els metres quadrats de viari estructural inserits al sector PP-24 però gestionats pel sector PP-23.  
Este aprofitament s'adjudicarà en virtut dels excedents d'aprofitament de què Ajuntament serà titular en el sector PP-24 pel fet de ser l'àrea reparcel·lable del sector inferior a la unitat d'execució.  
Els 400,13 m²t s'atribuiran a Francisco Canicio Cano i a Teresa Llinares Doménech en el Projecte de Reparcel·lació del Sector PP-24, en concepte de diferències d'adjudicació. Si estes es valoren en una quantia superior a la fixada en el Projecte de Reparcel·lació del Sector PP-23, la diferència l'assumirà el propietari.  
 2. Francisco Canicio Cano i Teresa Llinares Doménech, en recompensa de la garantia efectuada per l'Ajuntament en la clàusula primera del present conveni, diposita a l'Ajuntament un aval bancari per la quantitat de 72.022,65 euros.  
Esta quantia es correspon amb la indemnització substitutòria atribuïda a Francisco Canicio Cano i a Teresa Llinares Doménech en el Projecte de Reparcel·lació del Sector PP-23, Gasparot, del Pla General d'Ordenació Urbana, pel fet de no aconseguir els seus drets els mínims fixats per la normativa del sector.  
 La quantia la farà efectiva l'interessat i l'Ajuntament la podrà disposar a les finalitats que es troben legalment previstes una vegada es plasmen en el Projecte de Reparcel·lació del Sector PP-24 els 400,13 m²t a favor de Francisco Canicio Cano i Teresa Llinares Doménech i l'òrgan competent de l'Ajuntament aprove el projecte i siga ferm en via administrativa.  
 Segona  
Règim jurídic:   
1. El present Conveni Urbanístic es troba sotmés al que disposa la disposició addicional quarta de la Llei 16/2005, de 30 de desembre, Urbanística Valenciana.  
 2. L'eficàcia d'este conveni queda condicionada a la seua aprovació pel Ple de l'Ajuntament de la Vila Joiosa, amb l'obertura prèvia d'un període d'informació pública del projecte de conveni per un termini de 20 dies. Fins que no es produïsca esta aprovació plenària, no tindrà lloc la transferència del domini, ni de la possessió, de l'immoble objecte d'este conveni.  
3. De conformitat amb el que disposa l'apartat 4.5 de l'esmentada disposició addicional quarta, el que s'ha acordat en este conveni 's'entén sense perjudici de l'exercici amb plenitud per part de l'administració de la potestat de planejament, i sempre estarà sotmés a la condició suspensiva del fet que el pla o l'instrument corresponent en faça possible el compliment. L'incompliment d'esta condició no donarà lloc, en cap cas, a responsabilitat de l'administració que haguera subscrit el conveni, llevat que el canvi de criteri que determine la impossibilitat de compliment li fóra imputable i no es justifique suficientment en raons objectives d'interés públic'.  
I perquè conste, i en prova de conformitat, firmen els intervinents el present document, en dos exemplars, al lloc i la data indicats a l'encapçalament, de la qual cosa, com a secretari, en done fe...".  
Índex d'annexos que s'hi adjunten:  
Annex I: plànol de la parcel·la afectada.  
Segon  
La informació pública s'anunciarà mitjançant un edicte publicat en el Diari Oficial de la Comunitat Valenciana i en un diari no oficial d'àmplia difusió a la localitat, durant un termini de 20 dies, comptadors des de la publicació en el Diari Oficial de la Comunitat Valenciana. Durant este termini, el document de conveni haurà d'estar dipositat, per a la consulta pública, a l'Ajuntament de la Vila Joiosa.   
 Esta documentació estarà a disposició de les persones interessades a les oficines de l'Àrea d'Urbanisme, síties al carrer de Cristóbal Galiana, número 2, de la Vila Joiosa, en horari de 09.00 a 13.00 hores.  
Tercer  
Notifiqueu la present resolució a l'agent urbanitzador del sector PP-24, Paradís Nord.  
 Contra la present resolució, no s'hi pot interposar cap recurs administratiu ni jurisdiccional, pel fet de constituir un acte de tràmit que no decidix directament ni indirecta el fons de l'assumpte, no determina la impossibilitat de continuar el procediment i no produïx indefensió o perjudici irreparable a drets i interessos legítims.  
Cosa que faig pública a fi de complir el requisit establit en l'article 83.2.a, de la Llei 16/2005, de 30 de desembre, de la Generalitat, Urbanística Valenciana.  
   
La Vila Joiosa, 27 de maig de 2008.- El regidor d'Urbanisme, Obres i Nucli Històric: Vicent Serra i Seva.